Síðastliðinn laugardag varð umferðaróhapp í Fitjahlíð í Skorradal . Jepplingur , sem ekið var á leið inn dalinn , lendir þá útaf veginum innarlega í Fitjahlíð , rann þar skáhalt niður 12 - 15 metra háa brekku , yfir gilskorning og valt þar . Lenti bíllinn á hvolfi í gilinu . Tvennt var í bifreiðinni , karl og kona , og sluppu bæði án sýnilegra áverka , sem verður að teljast mikil mildi . Meðfylgjandi mynd var tekin þegar bíllinn var sóttur .